വീടും വെളിച്ചവുമാണ് ഒപ്പമുള്ളവര് കണ്ണൂര് സഹപ്രവര്ത്തകര്ക്ക് സമര്പ്പിത മാതൃകയുണ്ടെങ്കില് അത് ഇവിടെയാണ്, ഗ്രാമീണ്ബാങ്കിലെ എടയന്നൂര് ശാഖയില്. അപകടത്തില് അറ്റുപോയ കൈയുമായി രണ്ടു മക്കളെയും ചേര്ത്തുപിടിച്ച് ജീവിതത്തോട് പൊരുതുന്ന തൂപ്പുകാരിക്ക് വീടൊരുക്കിയാണ് സഹപ്രവര്ത്തകര് പെണ്ജീവിതത്തെ ആദരിക്കുന്നത്. ഗ്രാമീണ് ബാങ്ക് എടയന്നൂര് ശാഖയിലെ സ്വീപ്പറായ ചാലോട് സ്വദേശിനി കാപ്പാടന് ശ്യാമളയ്ക്കാണ് സഹപ്രവര്ത്തകര് വീട് നിര്മിക്കുന്നത്. കാലപ്പഴക്കമുള്ള കട്ടപ്പുര ഏതുനിമിഷവും ഇടിഞ്ഞു വീഴാറായി നില്ക്കുകയാണ്. ദിവസക്കൂലിക്ക് ജോലി ചെയ്യുന്ന ശ്യാമളയ്ക്ക് അടച്ചുറപ്പുള്ള വീട് സ്വപ്നമായി തുടരുകയായിരുന്നു. ഭര്ത്താവ് കെ വി രാജന് മരിച്ചതോടെ ശ്യമാള രണ്ടുമക്കളടങ്ങുന്ന കുടുംബത്തെ പുലര്ത്താനാണ് കരിങ്കല് ക്വാറിയില് ജോലിക്ക് പോയിരുന്നത്. ക്വാറിയിലുണ്ടായ അപകടം ജീവിതം കീഴ്മേല് മറിച്ചു. കല്ലുലോറി മറിഞ്ഞുണ്ടായ അപകടത്തില് ഇടതുകൈ അറ്റുപോകുകയായിരുന്നു. ഏറെക്കാലം ആശുപത്രിയിലും വീട്ടിലുമായി ചികിത്സ തുടര്ന്നു. പഴയ ജോലി ഒരു തരത്തിലും തുടരാനാവാത്ത അവസ്ഥയില് പകച്ചുപോയെങ്കിലും തോറ്റുകൊടുക്കാന് തയ്യാറില്ലായിരുന്നു. ചെറുപ്രായക്കാരായ രണ്ട് പെണ്കുട്ടികള്. അവരുടെ വിദ്യാഭ്യാസം. അങ്ങനെയാണ് കേരള ഗ്രാമീണ ബാങ്കില് സ്വീപ്പറായി ജോലിക്ക് എത്തിയത്. ഇതിനിടെ മക്കള് രണ്ടാളും വിവാഹിതരായി. പത്തുവര്ഷമായി ഇവര് ബാങ്കിലുണ്ട്. കേരള ഗ്രാമീണ ബാങ്ക് എംപ്ലോയീസ് യൂണിയനും ഓഫിസേഴ്സ് യൂണിയനും ബെഫി ചേര്ന്നാണ് വീട് നിര്മിക്കുന്നത്. മലപ്പുറം കോട്ടക്കല് സ്വദേശിനി ഷീജയ്ക്കും വീട് നിര്മിച്ചുനല്കുന്നുണ്ട്. ശ്യാമളയുടെ വീടിന്റെ കട്ടിളവയ്ക്കല് വി ശിവദാസന് എംപി നിര്വഹിച്ചു. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് ധര്മടം മാതൃകയില് എല്ലാ പഞ്ചായത്തിലും കളിക്കളം: മന്ത്രി ചിട്ടിക്ക് അനുമതി നല്കേണ്ടത് പാര്ടിയല്ല: എം വി ജയരാജന് വീട്ടമ്മയെ ദുരൂഹ സാഹചര്യത്തില് മരിച്ച നിലയില് കണ്ടെത്തി വീട്ടമ്മമാര് വീട്ടിലിരിക്കേണ്ടവരല്ല നിയമസഭയില് താരമായി വീട്ടമ്മ